ViuTV音樂頒獎禮《CHILL CLUB推介榜年度推介23/24》今晚（12日）於亞洲博覽館舉行，「年度唱作歌手」由林家謙奪得。林家謙因事未能出席，司儀邀請其好友Tyson Yoshi上台代領。Tyson上台後笑言︰「林家謙搵啲咁嘅嘢搞啊﹗佢話要多謝後面嗰啲人喎，跟住母親節快樂囉﹗我依家講咩係咪都係入佢數㗎啦？」
台下的Serrini不停手舞足蹈對Tyson說話。Tyson陰陰嘴笑起來並說︰「佢話...佢話...唔係佢勁，係你哋廢﹗」Tyson說完後忍不住再笑了出來，隨即返落台跟Serrini擁抱。
司儀立即邀請Serrini上台講幾句，Serrini一臉得戚地說︰「做乜要我上台？頭先嗰首《小林不動產》係我寫㗎，多謝﹗我係一個比佢好啲嘅創作人，多謝﹗畀佢鬧死﹗」司儀問Serrini日後可會為林家謙寫更多歌時，她斷然拒絕，揚言想寫歌給Jer（柳應廷）、Jeremy（李駿傑）、Jay（馮允謙），所有Jay字頭嘅男人。她又笑言這天參加頒獎禮其實是為了「搲撈」，願意為所有人寫歌。